TERMAT E PERGJITHSHSME TE KONTRATES (KONTRATA TIP) TE NISATEL SH.P.K, ME PAJTIMTARIN PER SHERBIMIN  AKSES NE INTERNET

    
/   MBPS                       me tarife            leke/muaj                           Dt 

 Numri i Telefonit           
 Numri i Kontrates    

 E lidhur midis Operatorit NISATEL, person juridik i regjistruar me Vendimin Nr.             26979,  datë 17/01/2002, të Gjykates së Rrethit Vlore me seli Kulla e Pare Rrethi Skele        Kati II , Vlore , me NIPT K96418201P, pajisur nga Autoriteti i Komunikimeve   Elektronike dhe Postare (në vijim AKEP) me Autorizimin e Përgjithshëm VKD 573, date  26.12.2008 qe me poshte do te quhet Operator qe perfaqesohet nga Z._______ dhe
   Personit Fizik /Juridik me perfaqesues Z.Znj ________qe ne kontrate
  do te quhet perdorues me kushtet e me poshtme 

   Adresa e Klientit :  Lagjia : 
   Numer ; Kontakti : 
  1.   Objekti i kontrates
Përcaktimi i kushteve, detyrimeve dhe të drejtave të ndërsjellta, Operator-Pajtimtar, për
shfrytëzimin  e  Shërbimeve  te  Komunikimeve  Elektronike  të  ofruara  nga  Operatori
Nisatel nëpërmjet rrjetit të tij te Komunikimeve Elektronike.

2.         Baza Ligjore
Kjo Kontrate hartohet ne zbatim te:
Ligjit  Nr.  9918  date  19.05.2008  “Per  Komunikimet  El  ektronike  ne  Republiken  e
Shqiperise”;
Ligjit Nr. 9902 date 17.04.2008 “Per Mbrojtjen e Konsumatoreve”;
Ligjit Nr. 9887 date 10.03.2008 “Per Mbrojtjen e te Dhenave Personale”;
Ligje dhe akte nenligjore qe rregullojne kete marredhenie ne Republiken e Shqiperisë.

3.    Përkufizime
a) Operatori eshte NISATEL person juridik i regjistruar me Vendimin nr. 26979, datë
17/01/2002, të Gjykates së Rrethit Vlore me seli Kulla e Pare Rrethi Skele Kati II, Vlore, me NIPT K26330201T, pajisur nga Autoriteti i Komunikimeve Elektronike dhe Postare (në vijim AKEP) me Autorizimin e Përgjithshëm VKD 573, datë 26.12.2008.

b)Perdoruesi: është person fizik ose juridik që ka nenshkruar kete kontrate per te përdorur shërbimin e internetit.

c)Shërbim:  është  lidhja  e  Përdoruesit  në  rrjetin  e  internetit  të  ofruar  nga  Operatori;
ç)Pala/ët janë Përdoruesi dhe Operatori së bashku ose veç e veç;

d)Paisje  Fundore:  janë  të  gjitha  pajisjet  e  instaluara  nga  Operatori  në  mjediset  e
Përdoruesit, për të kryer lidhjen me rrjetin e Internetit;

dh) Sistem: është një kompjutër i vetëm, një grup kompjuterash, një router, një rrjet me dalje WAN, apo dhe çdo pajisje informatike e shfrytezuar nga Përdoruesi e cila lidhet me rrjetin e Internetit.

e)Parim i Përdorimit të Drejte te Rrjetit: Ky parim synon të sigurojë përdorimin e përshtatshëm të lidhjes në grup sipas nevojave të të gjithë përdoruesve, duke shmangur përdorimin e linjës familjare për rishitjen ose biznese të cilat kërkojnë trafik të rënduar në rrjet dhe për të siguruar eksperiencë më të mire për përdoruesit familjarë. Realizimi i këtij parimi nënkupton ndërhyrjen direkte të Operatorit në rast se Përdoruesi përdor kapacitete më të mëdha se kapaciteti i arsyeshëm (si p.sh 100 GB në muaj), duke cënuar cilësinë e shërbimit të përdoruesve të tjerë sidomos në periudhat e pikut.

4.Tarifat dhe shërbimet

a)Sherbimet dhe tarifat e tyre, te ofruara nga Operatori dhe te pranuara nga pajtimtari, paraqiten ne Aneksin e kesaj kontrate dhe jane pjese integrale e Kontrates se nenshkruar midis paleve;

b)Tarifat  e Sherbimeve jane objekt ndryshimi, te cilat vendosen dhe publikohen sipas kërkesave te ligjit Nr.9918, datë 19.05.2008, “Për Komunikimet Elektronike në Republiken e Shqipërisë”.

5.Afati i Kontratës së Shërbimit
Afati i kontratës është 1 (nje) vita kalendarik dhe ajo rinovohet me afat te pacaktuar deri ne nje njoftim me shkrim nga palet sipas kushteve te kesaj kontrate.

6.Menyra e Pagesës
a)Tarifa e Instalimit Fillestar paguhet në momentin e nënshkrimit të kesaj kontrate dhe është e pakthyeshme, me përjashtim të rastit të përcaktuar në pikën 5/g.

b)Çmimi mujor i shërbimit parapaguhet.
i. Ne përputhje me nenin 13/3 te ligjit 7928, dt. 27.04.1995 “Për tatimin mbi vlerën e shtuar” te ndryshuar, Operatori do t’i dorezoje faturen Perdoruesit në datën e kryerjes së pagesës. Fatura do të përmbajë: Çmimin e shërbimit, mënyrën e pagesës, vlerën e TVSH- së, numrat e kontaktit të Operatorit për informacion në lidhje me faturën. Në rast se Përdoruesi nuk parapaguan çmimin mujor të shërbimit, në datën përkatëse, Operatori do të kryejë ndërprerjen e shërbimit.
ii. Në qoftë se Përdoruesi nuk kryhen pagesën e prapambetur brënda 60 (gjashtëdhjetë)
ditëve nga ndërprerja e shërbimit, atëherë Operatori ka të drejtë të zgjidhë kontratën.

iii. Pagesa kryhet: me para në dorë në kasat e Operatorit; në numrat e llogarisë bankare të
Operatorit në monedhë Lekë ose në monedhë Euro.

c) Në çmimin e shërbimit përfshihet edhe Tatimi mbi Vlerën e Shtuar në masën 20%. Në rast të ndryshimit të vlerës së këtij tatimi, kjo do të pasqyrohet në faturën e shërbimit. Shuma e paguar më tepër nga data e faturimit deri në datën e marrjes së shërbimit, do të zbriten nga faturimi pasardhës.

ç)Shumat e parapaguara nga Përdoruesi nuk kthehen. Përdoruesi mund të paraqesë një kërkesë me shkrim ose e mail për shtyrjen e periudhës së shërbimit deri në gjashtë muaj. Në këtë rast, shuma e parapaguar prej tij do të jetë e vlefshme për periudhën e ardhshme kur do te kerkohet shërbimi. Sherbimi do te nderpritet jo më vonë se dy ditë pune prej ditës në të cilën kërkohet ndërprerja e shërbimit. Riaktivizimi i sherbimit do të kryhet jo më vonë se dy ditë pune prej datës kur kërkohet riaktivizimi.

d)Kur Përdoruesi nuk paguan për një periudhë 6 mujore të pandërprerë, kontrata mbaron automatikisht. Në qoftëse Përdoruesi, me kalimin e këtij afati kërkon të riaktivizojë shërbimin, duhet të paguajë koston e instalimit. Në rastin kur Përdoruesi ka kredi të mbetur në llogarinë e Operatorit, kjo do të konsiderohet si pagesë e pjesshme e kostos së instalimit për riaktivizimin e shërbimit.

dh)Nëse  Përdoruesi  me  kalimin  e  një  afati  të  caktuar  gjatë  të  cilit  nuk  ka  paguar shërbimin, kërkon të riaktivizojë atë, atëherë marrdhënia kontraktore ndërmjet tij dhe Operatorit do të rregullohet sipas kontratës tip të shërbimit të internetit që është në fuqi në datën e kërkesës për riaktivizimin e shërbimit.

e) Në rast të rritjes së tarifave, njoftimi për rritjen e tyre do të bëhet duke njoftuar 30 ditë përpara nëpërmjet medias së shkruar ose televizive për tri ditë të njëpasnjëshme dhe do të hyjnë në fuqi 30 ditë pas ditës së tretë të publikimit. Përdoruesi ka te drejte ta anuloje kontraten ne rast se nuk eshte dakord me rritjen e tarifave, duke njoftuar Operatorin me shkrim para afatit të hyrjes në fuqi të tyre. Përdoruesi nuk shkarkohet nga përgjegjësia në bazë të kushteve te ndryshuara, nga data e hyrjes së tyre në fuqi deri në datën e anullimit të kontratës, nëse kërkesa për anullimin e kontratës është bërë pas hyrjes në fuqi të kushteve të ndryshuara.

ë) Uljet e tarifave mund të hyjnë në fuqi menjëherë.

f) Ndryshimi i tarifave nuk ka fuqi prapavepruese per periudhen e parapaguar.

7. Detyrimet e Përdoruesit
a)Përdoruesi detyrohet të paguajë Tarifën e Instalimit Fillestar dhe çmimin mujor të shërbimit në përputhje me kushtet dhe afatet e kësaj Kontrate Sherbimi.

b)Përdoruesi detyrohet të mos kryejë dhe të mos lejojë kryerjen e veprimeve që Operatori çmon  se  mund  të  ndikojnë  ose  të  venë  në  rrezik  cilësinë  e  rrjetit  dhe  dhënien  e shërbimeve. Përdoruesi është i detyruar të mos kryejë pirateri informatike nëpërmjet shërbimit të ofruar.

c)Përdoruesi duhet të ruajë fshehtësinë e të dhënave personale të aksesit në rrjetin e Operatorit. Përdoruesit i ndalohet t’ia bëjë të njohur këto të dhëna edhe punonjësve të Operatorit, me përjashtim të punonjësve të autorizuar prej drejtorit të shoqërisë. Në të kundërt, Operatori do të ndërpresë shërbimin. Nëse një shkelje e tillë kryhet më shumë se një herë, Operatori ka të drejtë zgjidhë kontratën nëmënyrë të menjëhershme.

ç)Përdoruesi detyrohet që nga shërbimi i ofruar të mos dërgojë te të tretët mesazhe mepërmbajtje shqetësuese, kërcënuese, denigruese ose persekutuese, si dhe mesazhet e kategorizuara si SPAM.

d) Përdoruesi detyrohet të zbatojë me përpikmëri parimin e Përdorimit të Drejtë të Rrjetit në të kundërt Operatori ka të drejtë të kufizojë aksesin për ditët e mbetura të muajit përkatës.

dh)Operatori nuk mban përgjegjësi për defektet që mund t’u shkaktohen pajisjeve, pas vënies së tyre në funksionim. Operatori bën zëvendësimin e pajisjeve, vetëm në rast se ato nuk funksionojnë në momentin e instalimit. Operatori nuk suporton dhe nuk konfiguron pajisjet që nuk janë furnizuar prej tij.

e)Përdoruesit i ndalohet rreptësisht të rishesë apo të transferojë tek të tretët shërbimin e kontraktuar. Në rast se Operatori evidenton këtë gjë, ka të drejtë të ndërpresë në mënyrë të  menjëhershmë  shërbimin  si  dhe  të  zgjidhe  në  mënyrë  të  njëanshme  dhe  të menjëhershme këtë Kontratë Shërbimi. Në këtë rast, Operatori nuk është i detyruar t‘i ktheje Përdoruesit pagesat e kryera.

ë)Përdoruesi detyrohet të njoftojë Operatorin për çdo ndryshim të të dhënave vetjake të paraqitura në këtë Kontratë Shërbimi.

f)Përdoruesi duhet të jetë i pajisur me një dokument identifikimi në lidhjen e kontratës dhe në rastin e ndryshimit të kontratës së shërbimit duhet të paraqesë edhe kontratën e mëparshme.

g) Në rast se Operatori evidenton që Përdoruesi ka lidhur kontratën e shërbimit për njerën nga variantet e paketës familjare, kur duhej të kishte lidhur kontratën e shërbimit për biznes, ka të drejtë të ndërpresë në mënyrë të menjëhershme shërbimin e Internetit. N.q.s Përdoruesi Brenda 15 (pesëmbëdhjetë) ditësh nuk paraqitet për të lidhur kontratën për një ndër paketat biznes, Operatori ka të drejtë të zgjidhë në mënyrë të njëanshme dhe të menjëhershme  kontratën.  Në  këtë  rast,  Operatori  nuk  është  i  detyruar  t‘i  kthejë Përdoruesit pagesat e kryera.

8.Detyrimet e Operatorit
a) Operatori kryen instalimin e pajisjes (modem ADSL, modem fibre, modem wireless) në ambientet e Përdoruesit. Operatori nuk merr përsipër ndërtimin e rrjetit të brendshëm për shpërndarjen e shërbimit në ambientet e Përdoruesit. Operatori ka të drejtë të ofrojë shërbimin e internetit edhe nëpërmjet rrjeteve wireless, kabllore apo me fiber të një operatori tjetër të komunikimeve elektronike.

b) Operatori detyrohet të ofroje shërbimin e Internetit 24 orë në ditë, sipas standardeve dhe specifikimeve teknike të paraqitura në këtë Kontratë Shërbimi. Operatori mund të ndërpresë dhënien e shërbimit, të cilat zgjasin më shumë se 30 min, duke vënë në dijeni AKEP-in dhe Pajtimtarin:
- të paktën 48 orë më parë, në rast të një përmirësimi, modernizimi ose mirëmbajtje të planifikuar në rrjet;
- sa më shpejt të jetë e mundur, por jo më vonë se 48 orë, pas ndodhjes së ndërprerjes së shkaktuar nga defekte apo dëmtime të rrjetit.
b.1 Operatori nuk është i detyruar të njoftojë paraprakisht Perdoruesin për ndërprerjen e shërbimit në rast se shkelja e evidentuar e kontratës:
- përbën një kërcënim serioz të rendit e të sigurisë publike, shëndetit e mjedisit;
- shkakton një dëmtim serioz fizik, material ose funksional të rrjetit.

c) Operatori ofron shërbim Help Desk gjatë shtatë ditëve të javës sipas Marrëveshjes së Nivelit  të  Shërbimit  dhe  Udhëzuesit  të  Zgjidhjes  së  Ankesave  bashkangjitur  kësaj kontrate. Help Desk është njësi e Operatorit që kryen regjistrimin e ankesave të klientëve. Afati i Marrëveshjes së Shërbimit për nivelin 1 dhe 2 fillon pas regjistrimit të ankesës së Përdoruesit në Help Desk. Marrëveshja e Shërbimit të Nivelit 3 përfiton suport aktiv. Përfitimi i shërbimit dhe demshperblimi i klientit bëhet në bazë të Marrëveshjes së Nivelit të Shërbimit.
ç)Operatori  i  siguron  Përdoruesit  suport  teknik  për  problemet  që  kanë  lidhje  me shërbimin e ofruar:
-pa pagesë, kur suporti teknik kryhet nëpërmjet telefonit. Në këtë rast, Përdoruesi është i detyruar të bashkëpunojë me Operatorin për evidentimin e llojit të problemit. Në qoftëse Përdoruesi nuk bashkëpunon, nuk kryen veprimet e kërkuara nga Operatori, mban të fikura pajisjet, apo kryen veprime të tjera që vështirësojnë apo pengojnë evidentimin e problemit,  atëherë  Operatori  nuk  mban  përgjegjësi  për  zgjidhjen  e  tij  tej  afatit  të përcaktuar në Marrëveshjen e Nivelit të Shërbimit të kontraktuar dhe Përdoruesi nuk ka të drejtë të kërkojë kompensim.
- me pagesë, kur suporti teknik kryhet në mjediset e Përdoruesit. Pagesa do të përcaktohet rast pas rasti, në bazë të kohës së punës së kryer prej inxhinierëve dhe shpenzimeve të transportit.  Kjo  pagesë  duhet të  kryhet  nga  përdoruesi  brënda  30  ditëve  nga  data  e faturimit, në të kundërt çmimi që ka paguar Përdoruesi për shërbimin e internetit do të përdoret për llogari të shlyerjes së pagesës së sipërpërmëndur.

d)Operatori ka detyrimin të riparojë defektet teknike dhe të rivendosë ofrimin e shërbimit brenda 3 (tre) ditëve kalendarike, llogaritur nga momenti i njoftimit në numrat e informacionit të Operatorit.

dh)Në  rast  se  problemi  zgjat  me  shumë  se  3  (tre)  ditë  nga  momenti  i  njoftimit  të problemit dhe Pajtimtari kërkon ndërprerje të kontratës, Ofruesi i Shërbimit është i detyruar të llogarisë pagesën deri në momentin që Pajtimtari ka përdorur Shërbimin, objekt kontrate, si dhe dëmshpërblimin për shërbimin e munguar.

e)Në rast se shërbimi i kontraktuar nuk plotëson nivelin e cilësisë së parashikuar në kontratë dhe/ose Operatori vonon riparimin e difekteve ne rrjetin e tij te telekomunikacioneve, tej afateve te percaktuara ne aneksin e kësaj kontrate, atehere ai detyrohet t’i zbrese fatures se muajit ne vijim 3% të tarifës fikse (me TVSH) të shërbimit

përkatës,  për cdo dite mungese cilesie/vonese riparimi difekti, por jo me shume se vlera e tarifës fikse (me TVSH).

ë) Operatori detyrohet të shqyrtojë cdo kërkesë ose ankesë të përdoruesit dhe të zgjidhë çdo çështje ose mosmarreveshje që ka lidhje me dhënien dhe cilësinë e shërbimeve të përcaktuara në këtë kontratë shërbimi, brenda 15 ditëve nga data e marrjes së ankesës prej Përdoruesit. Përdoruesi ka të drejtë t’i drejtohet Gjykatës, nëse nuk është dakord me vendimin e marrë nga Operatori.
f)Operatori garanton se nuk do të cënoje lirinë dhe fshehtësinë e korrespondencës së Përdoruesit. Operatori merr përsipër qe të pajise përdoruesin me një adresë e mail-i me prapashtesë Përdoruesi @                .al. Nëpërmjet kësaj adrese e mail-i, Operatori do të njoftojë përdoruesin për zbatimin e kushteve të kontratës dhe për gjithcka ka lidhje me shërbimin e ofruar. Operatori nuk mban përgjegjësi nëse përdoruesi nuk informohet për njoftimet e dërguara nëpërmjet kësaj adrese e mail-i.
g)Operatori merr përsipër ofrimin e shërbimit tek përdoruesi brenda 14 ditëve pune nga nënshkrimi i kontratës. Nga ky afat përjashtohen ditët e pushimit javor, ditët e festave zyrtare dhe vonesat që mund të krijohen nga forcat madhore apo nga vetë Përdoruesi. Në rast se Operatori e ka te pamundur të kryejë instalimin dhe ofrimin e shërbimit tek Përdoruesi, kontrata anullohet dhe Përdoruesit do t`i kthehet pagesa e kryer.

gj) Të kryeje njoftimin e pajtimtarit me mjete elektronike (si p.sh. mesazh në PC) jo më pak se 3 (tre) ditë rresht kur arihet niveli 80% i kufizimit “download’/’upload” (nese ka te tille) të përcaktuar në Aneksin 1 të Kontratës.

h)  T’i jape pajtimtarit informacion te detajuar per programet tarifore qe mund te zgjedhe pajtimtari, duke i dhene mundesine e krahasimit midis tyre, perfshire:

i	informacion te plote dhe te qarte, per paketat tarifore dhe ofertat promocionale apo speciale si zbritjet e tarifave, duke specifikuar midis te tjerave cfare perfshihet ne pakete/oferte dhe cfare nuk perfshihet ne to, afatet kohore te ofertave dhe efektet e tejkalimit te tyre, perfshire tarifat e aplikuara.

ii	Sistemin tarifor te aplikuar per sherbimet si koha minimale e tarifimit, menyra e	tarifimit    pas    kohes    minimale,    njesia    e    matjes    per    tarifimin (p.sh.sekonda,intervale	kohore,      M/byte   etj),   ndryshimi   i   tarifes   me kohezgjatjen.

iii  Sherbimet shtese te perfshira ne paketen e zgjedhur

iv Informacion per cilesine e sherbimeve te ofruara/zgjedhura përfshirë informacion dhe sqarime për shpejtësinë e Internetit.

9.Siguria e shërbimit
a)Operatori, në rastet kur është e nevojshme, do të zbatojë masat teknike dhe organizative për të realizuar sigurinë e shërbimit.

b)Operatori do të informojë Përdoruesin për një rrezik të veçantë, mënyrën se si rreziku mund të reduktohet nga Përdoruesi, si dhe kostot e mundshme, që duhet të mbulohen nga Përdoruesi, nëse rreziku që mund të ndodhë është jashtë masave, që mund të marrë Sipërmarrësi.

c)Operatori nuk mban përgjegjësi për problemet apo defektet që mund të vijnë si pasojë e përdorimit të internetit në mënyrë të pavarur nga Përdoruesi si psh: hapjes së faqeve të ndryshme të internetit, shkarkimit të programeve nga interneti, dëmtimi nga viruset, aplikimi i formave të pagesave online etj.

10.Veprimi i Forcës Madhore
a)Operatori nuk mban përgjegjësi ndaj përdoruesit për shkeljen e kushteve të kontratës, ose pamundësisë së tij për përmbushjen e detyrimeve të veta në rrethanat e veprimit të Forcës Madhore. Forcë Madhore konsiderohen: lufta, sabotimi, fatkeqësite natyrore, tërmetet, shpërthimet, zjarri, embargot tregtare, grevat, kushtet atmosferike, pengesat natyrore si dhe çdo veper tjetër përtej kontrollit të arsyeshëm të Operatorit.

b)Pavarësisht nga veprimi i Forces Madhore, Operatori do të bëjë të gjitha përpjekjet e mundshme për të përmbushur sa më mirë detyrimet e tij që rrjedhin nga kjo Kontratë.

11.Ndryshimi kushteve te Kontratës së Shërbimit
a) Operatori ka të drejtë të ndryshojë kushtet e kësaj kontrate në përputhje me legjislacionin në fuqi, duke njoftuar 30 ditë përpara nëpërmjet medias së shkruar ose televizive për tri ditë të njëpasnjëshme. Kushtet e ndryshuara do të hyjnë në fuqi 30 ditë pas ditës së tretë të publikimit.

b)  Përdoruesi  ka  te  drejte  ta  anuloje  kontraten  ne  rast  se  nuk  eshte  dakord  me modifikimin e kushteve, duke njoftuar Operatorin me shkrim ose duke u paraqitur ne zyrat e operatorit para afatit të hyrjes në fuqi të tyre. Përdoruesi nuk shkarkohet nga përgjegjësia në bazë të kushteve te ndryshuara, nga data e hyrjes së tyre në fuqi deri në datën e anullimit të kontratës, nëse kërkesa për anullimin e kontratës është bërë pas hyrjes në fuqi të kushteve të ndryshuara.

c) Zgjidhja e kontratës nuk do të heqë detyrimet që Përdoruesi ka në bazë të kontratës së vjetër.

12. Zgjidhja e Mosmareveshjeve
Mënyra dhe procedura për zgjidhjen e mosmarrëveshjeve, ankesave të Përdoruesit përcaktohen në Udhëzuesin, pjesë e kësaj kontrate.

13. Hartimi i Kontratës së Shërbimit
Kjo kontratë Shërbimi hartohet ne gjuhen shqipe ne katër kopje me vlerë juridike të njejtë nga të cilat një e mban Përdoruesi dhe tre Operatori

14. Hyrja në fuqi
Kjo kontratë hyn në fuqi në datën e nënshkrimit nga palët.

Operatori
Firma - Vula
……………… …………………………
(emer mbiemer) ( emer – mbiemer i perfaqesuesit te autorizuar )

Pajtimtari

(emer mbiemer)

Numra Kontakti:

Teknika          033400001/033405011
Financa          033405002                        Adrese E-mail: financa@nisatel.al
Marketingu    033405006                        Adrese E-mail:  marketingu@nisatel.al 

Numri i kontrates Pajtimit

Adresa e dergimit te fatures dhe njoftimeve me shkrim:  	

adrese e-maili 	

Tabela e sherbimeve dhe tarifave

Per sherbimin e Internetit

Ne kete seksion pasqyrohen sherbimet baze dhe shtese   te internetit te ofruara nga Operatori dhe te zgjedhura nga pajtimtari, tarifat perkatese   te sherbimeve, menyra e tarifimit dhe parametrat teknike dhe cilesore te sherbimit.

 UDHEZUES PER ZGJIDHJEN E ANKESAVE

4-  Ankesat mund te paraqiten :

g-  Nepermjet numritte shkurtuar            per “Difekte teknke”

h-  Nepermjet numrit te shkurtuar              per “Asistence teknike”

i-   Nepermjet sporteleve Operatorku merret deklarim shkresor per ankesen. j-   Nepermjet postes per ankesa te ndryshme.
k-   Me email ne adresen :  	

l-    Me fax ne numrin:   	

5-  Afati i paraqitjes se ankesave eshte:

f-	Ankesat per “Difekte Teknike” dhe “Asistence teknike per sherbimin” paraqiten ne cdo kohe (sherbimi 24 oresh);

g-  Ankesat per vendimet apo veprimet e OPERATORIT per aksesin apo veprimit te kryer nga OPERATORI.

h-  Ankesat per faturim paraqiten deri ne fund te muajit te dyte pasardhes te fatures se ankimuar.

i-	Ankesa per mos riparim te difekteve te paraqiten menjehere pasi mbaron afati sipas pikave perkatese te kontrates.

j-   Ankesat e tjera, te cdo lloji qofshin paraqiten sa me pare.

6-  Ankesat , ne varesi nga natyra e tyre, shqyrtohen nga strukturat perkatese e Operatorit, mbeshtetur ne te dhenat e marra nga Deget apo Sektoret e tjere dhe konform rregullave behet analiza dhe zgjidhja e tyre, konform afateve te parashikuara ne Kontraten e Pajtimit.

4-Afati i nformimit me shkrim te Pajtimtarit mbi rezultatin e shqyrtimit te ankesave sipas pikave 2.b, 2.c,2.d, dhe 2.e eshte brenda 15 diteve nga marrja e tyre.

5.Operatori mban nje rregjister te vecante per ankesat e paraqitura sipas pikave 2.b,
2.c, 2.d dhe 2.e., dhe pergjigjet e dhena me shkrim sipas pikes 4, duke i dhene seciles nje numer refernce.

6- Pajtimtaret kane te drejte qe, ne perputhje me percaktimet ne kontrate per zgjidhjen e mosmarreveshjeve, te ankohen prane Akep dhe me pas ne Gjykaten e Rrethit Gjyqesor  per vendimin e marre nga Operatori.

Marëveshja e Nivelit të Shërbimit